Številka: 03215-5/2012-3

Datum: 28. 11. 2012

## ZAPISNIK

13. seje Odbora za stanovanjsko politiko (v nadaljevanju: Odbor), ki je bila v sredo, 10. oktobra 2012.

Seja je potekala v Vinski kleti, Magistrat, Mestni trg 1, Ljubljana.

Sejo je vodila predsednica Odbora Breda Brezovar Papež.

Na seji so bili navzoči članice in člani Odbora (v nadaljevanju: člani):

Breda Brezovar Papež, Sašo Rink, Matej Čepeljnik, Jelka Žekar, Iztok Kordiš in Boštjan Zajc

Seje se ni udeležila Bruna Antauer.

Na seji so bili navzoči tudi:

Julka Gorenc iz JSS MOL, Irena Nelec iz JSS MOL in Boris Kaučič iz SODMS.

Seja se je pričela ob 17.00 uri ob navzočnosti 4 članov.

S sklicem seje so člani prejeli predlog dnevnega reda 14. seje Odbora:

1. **Potrditev zapisnika 12. seje Odbora za stanovanjsko politiko**
2. **8. Točka dnevnega reda 20. seje Mestnega sveta MOL:**

**Predlog Rebalansa finančnega načrta št. 2 Javnega stanovanjskega sklada Mestne občine Ljubljana za leto 2012**

1. **9. Točka dnevnega reda 20. seje Mestnega sveta MOL:**

**Stanovanjski program Mestne občine Ljubljana za leti 2013 in 2014**

1. **Razno**

O dnevnem redu ni razpravljal nihče, zato je dala predsednica na glasovanje:

**PREDLOG SKLEPA:**

**Odbor za stanovanjsko politiko sprejme predlog dnevnega reda 13. seje Odbora.**

Navzočih je bilo 4 člani.

Za je glasovalo 4 člani. Proti ni glasoval nihče.

Predlog dnevnega reda **je bil** sprejet.

**AD 1**

Predsednica je vprašala navzoče člane in članice ali je kakšna pripomba na vsebino zapisnika. Prisotni niso podali nobenih pripomb na zapisnik. Nato je predsednica dala na glasovanje.

**PREDLOG SKLEPA:**

**Potrdi se zapisnik 12. seje Odbora za stanovanjsko politiko.**

Navzočih je bilo 4 člani.

Za je glasovalo 4 člani. Proti ni glasoval nihče.

Sklep je bil sprejet.

**AD 2**

Gradivo za to točko so člani prejeli s sklicem seje.

Julka Gorenc iz JSS MOL je podala uvodno obrazložitev k točki. Predstavila je delo JSS MOL in rebalans finančnega načrta št. 2 JSS MOL za leto 2012. Omenjala je zamik gradnje nekaterih projektov na stanovanjskem področju in posledično prerazporeditev sredstev v nakupe novih stanovanj in že izvedenem javnem pozivu za nakup stanovanj in pogajanj za nakup.

Vodja finančne službe pri JSS MOL, Irena Nelec, je podala dodatno obrazložitev glede zmanjšanja sredstev na izdatkih za 1,5 mio €, vnovčenje bančne garancije, kapitalske dohodke, število oskrbovanih stanovanj, realizacijo 14. Javnega razpisa za neprofitna stanovanja v MOL. Predstavila je trenutne projekte na področju gradnje stanovanj, Pipanovo pot, Zarnikovo 4, odprava barakarskega naselja, primernost novozgrajenih stanovanj za potrebe JSS MOL.

Razpravljali so: Breda Brezovar Papež, Matej Čepeljnik , Jelka Žekar, Julka Gorenc, Sašo Rink in Irena Nelec.

Razprava je tekla o investicijah JSS MOL in MOL, ustreznosti ponudnikov stanovanj za potrebe neprofitnih stanovanj, o projektu Cesta španskih borcev, projektu Polje 3, realizaciji 14. Javnega razpisa za neprofitna stanovanja v MOL, strukturi stanovanj, o javnih naročilih, javno-zasebnih partnerstvih, oskrbovanih stanovanjih, dolgoročnih projektih JSS MOL, poplavnih območjih in poplavni ogroženosti, zagotovitvi potrebne infrastrukture v območjih z novimi stanovanji, o socialnem položaju prebivalcev v MOL, plačevanjem najemnin, izterjavah, plačilih dolžnikov, o Združenju stanovanjskih skladov pri GZS ter o prioritetah izgradnje stanovanj v MOL.

Po končani razpravi je predsednica dala na glasovanje:

**PREDLOG SKLEPA:**

**Odbor za stanovanjsko politiko je kot zainteresirano delovno telo obravnaval Predlog Rebalansa finančnega načrta št. 2 Javnega stanovanjskega sklada Mestne občine Ljubljana za leto 2012 in ga predlaga pristojnemu Odboru za finance v sprejem.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 3**

Gradivo za to točko so člani prejeli s sklicem seje.

Julka Gorenc iz JSS MOL je podala uvodno obrazložitev k točki. Omenila je vsebino stanovanjskega programa, ki je zasnovan širše, realiziral pa se bo v okviru razpoložljivih finančnih sredstev. Podrobneje je predstavila prioritetne projekte za izgradnjo v letih 2013 in 2014: Polje 3, oskrbovana stanovanja v Šiški, izvedbo 15. Javnega razpisa za neprofitna stanovanja v MOL, izgradnja bivalnih enot, energetsko sanacijo objektov, projekt na Cesti 24. Junija, itd.

Vodja finančne službe pri JSS MOL, Irena Nelec, je podala dodatno obrazložitev glede čakalnega seznama za bivalne enote. Predstavila je projekt, ki je nastal v sodelovanju z raziskavo JSS MOL in Ekonomske fakultete ter bi bil lahko model po katerem bi bila najemna stanovanja zasebnikov za daljši najem.

Razpravljali so: Breda Brezovar Papež, Matej Čepeljnik, Julka Gorenc, Sašo Rink in Irena Nelec.

Razprava je tekla o praznih stanovanjih v državi, fondu stanovanj SSRS in države, o številu gospodinjstev v MOL in številu stanovanj, o enočlanskih gospodinjstvih, statistiki GURS, porasti povpraševanj po neprofitnih stanovanjih, demografiji v MOL.

Po končani razpravi je predsednica dala na glasovanje:

**PREDLOG SKLEPA:**

**Odbor za stanovanjsko politiko je obravnaval Stanovanjski program Mestne občine Ljubljana za leti 2013 in 2014 in ga predlaga Mestnemu svetu MOL v sprejem.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 4**

Breda Brezovar papež je predstavila dopis Sveta za varstvo pravic najemnikov stanovanj v MOL naslovljenega na Odbor za stanovanjsko politiko s predlogom za skupno sejo Odbora za stanovanjsko politiko in Sveta za varstvo pravic najemnikov stanovanj v MOL. Hkrati je na kratko predstavila osnutek pripravljenih predlogov in pobud na stanovanjskem področju v MOL posredovanih s strani Sveta.

Razpravljali so: Breda Brezovar Papež, Julka Gorenc, Sašo Rink, Irena Nelec.

Razprava je tekla o osnutku predlogov na stanovanjskem področju, širini tematike in pripravah na odgovor MU MOL oz. JSS MOL. JSS MOL bo v razumnem roku pripravil odzivno poročilo na osnutek predlogov Sveta. Skupna seja Sveta za varstvo pravic najemnikov stanovanj v MOL in Odbora za stanovanjsko politiko bo predvidoma meseca februarja 2013.

Sekretar Odbora za stanovanjsko politiko bo pripravil krajši odgovor naslovljen na Sveta za varstvo pravic najemnikov stanovanj v MOL.

Seja je bila končana ob 18.30 uri.

|  |  |
| --- | --- |
| Pripravil: *Boris Kaučič*Svetovalec II | *Breda Brezovar Papež*Predsednica |